Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: Az egészségügyről szóló 1997. évi CLIV. törvény 247. §-a
Paragraph Index: 1010

(7) Az elnököt a miniszter kéri fel a megfelelő szakmai gyakorlattal rendelkező szülész-nőgyógyász szakorvosok közül. A Szülész-Nőgyógyász Szakmai Kollégium 1 főt, a reprodukciós eljárások végzése tekintetében érintett társadalmi szervezetek együttesen 1 főt, az egyéb érintett szakmai és tudományos testületek együttesen 3 főt, a minisztérium 1 főt, az Országos Egészségbiztosítási Pénztár 1 főt közvetlenül delegálnak a Humán Reprodukciós Bizottságba. A miniszter az elnök javaslatát figyelembe véve további 3 főt nevez ki a Humán Reprodukciós Bizottságba azzal, hogy a bizottságban legalább 2 orvosetikai kérdésekben járatos jogi végzettségű szakembernek, és — az elnököt nem számítva — 2 megfelelő szakirányú gyakorlati ismeretekkel rendelkező szülész-nőgyógyász szakképesítésű orvosnak kell lennie.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes